cyanic-selkie/wikianc huggingface dataset:
Lien Roux-de Jager
Skryfwerk
Sy begin skryf onder die naam Heléne Roux en skryf aanvanklik verhale wat op die Siembamba-program van Radio Suid-Afrika uitgesaai word. Daarna volg heelwat radiowerk vir kinders oor onderwerpe soos padveiligheid en natuur- en omgewingsbewaring. Verder skryf sy ’n verskeidenheid draaiboeke vir dokumentêre video’s, poppeteater en ’n aantal artikels vir tydskrifte oor hoofsaaklik toerisme en natuurbewaring. Eers in die tagtigerjare begin sy ernstig om fiksie te skryf en haar eerste manuskrip word in 1982 vir publikasie aanvaar.
Jeugliteratuur
Aanvanklik spits sy haar toe op jeugliteratuur. Kamp F51 is ’n avontuurverhaal oor ’n groep seuns wat spannende avonture beleef tydens ’n avontuurkamp langs die Limpoporivier.
Anderkant die berge (in Engels vertaal deur Irene Cornelissen as Beyond the mountains) is ’n historiese verhaal wat tydens die Groot Trek afspeel. Dit is gebaseer op die ware verhaal van ’n seuntjie wat tydens die trek na die Noorde wegraak en deur ’n swart stam gered en opgepas word.
Eendag was daar ’n oorlog is in 1990 ’n finalis vir die Sanlamprys vir Jeuglektuur. Die verhaal speel af teen die agtergrond van die beleg van Mafeking tydens die Anglo-Boereoorlog. Die hoofkarakter is die sestienjarige Jan Louw, wat sy weduweemoeder en vriendin agterlaat om saam met meester Wierema by die kommando’s aan te sluit. Tydens die beleg van Mafeking moet hy tolk tussen Boer en Brit en leer gou dat menseverhoudings binne ’n oorlogsituasie met groot omsigtigheid vertolk moet word.
De Wildt
De Wildt is 'n dorpie in die Noordwes, Suid-Afrika. Dit is 18 km oos van Brits. Die dorpie is vernoem na E de Wildt, ingenieur van die Nederlandse spoorwegmaatskappy NZASM, wat in 1905 die spoorlyn van Pretoria na Rustenburg opgemeet het.
Lien Roux-de Jager
Jeugliteratuur
In Fred se storie is Fred ’n sestienjarige verstandelik gestremde, swaksiende seun wat by sy ouma en oupa bly. Sy pa het die gesin gelos en sy ma en haar nuwe man verkondig die Woord van die Here regdeur die land – ’n voorbeeld van die ironie van liefdeloosheid in die vorm van godsdiens. Fred voel nutteloos en ongeliefd. Sy ouma verlaat boonop die huis om in Johannesburg in ’n haarkappersalon te gaan werk. Fred kry dan ’n brief van sy pa en hy loop weg en reis na die Kaap om hom te gaan soek. Op hierdie reis maak sy ervarings en die mense wat hy ontmoet van hom ’n ander mens.
Vir jonger kinders is Oupa Olivier weet van niks. Stian se ouer broer en suster giggel vir Oupa wat so maklik vergeet, maar vir Stian is daar niemand slimmer ter wêreld nie. Oupa is ’n filatelis wat die wonderlikste stories aan Stian kan vertel en saam gaan hulle dan op ’n lekker avontuur. Die boek is mooi geïllustreer deur Mindi Flemming.
De Wildt
Geskiedenis
Op 7 Desember 1912 het generaal J.B.M. Hertzog sy toespraak hier gelewer wat regstreeks aanleiding gegee het tot die stigting van die Nasionale Party. Destyds het hy verskil van sy kollegas genls. Smuts en Botha oor die toekomstige verhouding tussen Engels- en Afrikaanssprekende Suid-Afrikaners.
Lien Roux-de Jager
Toekomsfiksie
In Die doemprofeet land hulle op ’n ysplaneet met skrikwekkende bewoners, die dolons, wat onder beheer staan van die doemprofeet, wat ook ’n eertydse aardbewoner is. Hulle enigste bondgenoot is ’n reptielagtige kleurkuller met wie hulle telepaties kan kommunikeer.
Liefdesverhale
Vir volwasse lesers skryf sy hoofsaaklik liefdesverhale.
Sy skryf ook verskeie liefdesverhale onder die skuilnaam Joléne de Koningh, insluitende Katrien van Kammaberg, Die professor en die krulkop, ’n Aandeel in my hart, Bosveldsigeuner, Die onwillige verloofde, Die liefde kan sien, Onweersman, Eenkantman, Kaalvoet ballerina en Kortpad na haar hart.
Spanningsverhale
In Donker leuens werk die forensiese psigofisioloog Kalli Krynauw saam met die polisiekaptein Joe Willemse in ’n ondersoek na ’n vermiste persoon. Haar werk is om te probeer vasstel of getuies die waarheid praat. Joe se baas, kolonel Mothlala, stel egter ’n sogenaamde konsultant aan wat hulle albei ontsenu.
Kalli Krynauw is weer die hoofkarakter in Gekoopte leuens. Sy word deur haar suster, die model en voormalige dwelmslaaf Madeleine, genooi na ’n luukse vakansieoord naby Pelgrimsrus. Madeleine verteenwoordig die skoonheidsreeks Papillon, wat op dié oord vervaardig word. Na ’n rowwe partytjie word Kalli in ’n dwelmwaas wakker en besef iemand het haar drankie gedokter. Madeleine is skoonveld en Kalli word aanvanklik van die verdwyning verdink en in hegtenis geneem. Wanneer sy vrygelaat word, keer sy terug na die oord om agter die kap van die byl te probeer kom. Sy en De Waal Brink ontdek twee lyke en dan begin ’n verhaal vol raaisels en noue ontkomings wat selfs ’n draai in Dubai gaan maak.
Kalli Krynauw is weer die hoofkarakter in Slim leuens. Hierdie keer ondersoek sy ’n reeksmoordenaar se gru-moorde op skoolseuns, waarin die slagoffers gruwelik vermink word, so erg dat sommige onherkenbaar is. Boonop hoor sy dat ’n skisofreen wat haar vroeër wou vermoor, uit ’n psigiatriese hospitaal ontslaan is. Slim leuens is in 2014 op die kortlys vir die Lekkerlit-prys van Lapa-Uitgewers.
Die reeks word voortgesit met Onverwagte leuens, waarin Kalli te doene kry met dwelmhandelaars en moordenaars. Kalli is reeds veertien weke swanger en sy werk slegs deeltyds, maar in stede van minder word haar werklading net meer. Dwelms word in outentieke artefakte uit Egipte en Afrika na Amerika gesmokkel en dwelmhandelaars word met selfoonbomme vermoor of vermink. Kolonel Mothlala, Kalli se hoof, se pa raak weg terwyl hy met sy honde gaan stap en dae later kry hulle sy lyk in ’n park. Die moord is egter definitief nie daar gepleeg nie en hulle kry nie ’n motief nie, want die ou man was geliefd en sonder enige vyande.
Kortverhale en gedigte
Haar kortverhaal Die testament word opgeneem in die versamelbundel Boereoorlogstories 2 saamgestel deur Jeanette Ferreira. Van haar gedigte word opgeneem in die versamelbundels Skeur en Honderd jaar later.
Amrita Pritam
Amrita Pritam (Panjabi: ਅੰਮ੍ਰਿਤਾ ਪ੍ਰੀਤਮ (Gurmukhi) امرتا پریتم (Shahmukhi) अमृता प्रीतम (Devanagari) ) was 'n Panjabi skrywer en digter. Haar loopbaan het oor ses dekades gestrek, sy het 100 boeke van digkuns, fiksie, lewensbeskrywings, opstelle, 'n versameling van Punjabi volksliedere en 'n outobiografie gelewer.
Julia Child
Julia Child (née McWilliams, 1912–2004) was ’n Amerikaanse sjef wat mense met haar gewilde TV-programme en boeke leer kook het. Haar bekendste boek was Mastering the Art of French Cooking (1961). Sy het verskeie kookprogramme aangebied, waaronder The French Chef, wat 10 jaar lank op televisie uitgesaai is. Sy het 'n Peabody- en 'n Emmy-prys gewen. Die kombuis waarin sy drie van haar kookprogramme aangebied het kan in die Nasionale Museum van Amerikaanse Geskiedenis besigtig word.
Lewensloop
Child is op 15 Augustus 1912 in Pasadena in Kalifornië gebore. Sy het aan die Smith College en die Le Cordon Bleu studeer. Sy was van 1946 tot met haar dood in 1994 met Paul Cushing Child getroud. Hulle het nie kinders gehad nie. Child is op 13 Augustus 2004 in Montecito, Kalifornië aan nierversaking oorlede. Sy was 91 jaar oud.
R712 (Suid-Afrika)
Die R712 is 'n streeksroete in Suid-Afrika wat Bethlehem met Harrismith verbind. Die roete begin waar dit aftak van die N5-nasionale pad, 5 km oos van Bethlehem. Die roete gaan bykans suid, gaan deur Noupoortsnek en deur Clarens waar die suidwaartse R711-streeksroete 'n t-aansluiting met die R712 maak. Van hier af loop die pad ooswaarts, deur die Golden Gate Hoogland Nasionale Park waar dit onder meer oor die Lichenpas gaan, die R57 na Phuthaditjhaba oorkruis, en voor Harrismith by die R74-provinsiale pad aansluit, waar dit eindig.
Weichet nur, betrübte Schatten, BWV 202
Weichet nur, betrübte Schatten, BWV 202, is 'n kantate van Johann Sebastian Bach.
Stemlose palataal-velêre frikatief
Die stemlose palataal-velêre frikatief (ook stemlose dorso-palataal-velêre frikatief, stemlose postalveolaar en velêre frikatief, stemlose medegeartikuleerde velaar en palatoaalveolêre frikatief) is 'n term wat vir 'n reeks soortgelyke klanke wat in meeste dialekte van Sweeds gebruik word om die foneem uit te spreek. In Sweeds, word dit baie keer die sje-klank genoem, gegrond op een of meer van die algemene spellings wat in Sweedse ortografie gebruik word. Onder die mees opmerklike eienskappe van die klanke is dat hulle baie soortgelyke akoestiese eienskappe het en duidelike herkenbare labialisasie vertoon. Die IFA simbool vir die klank gebruik word in die amptelike tabelle van die Internasionale Fonetiese Assosiasie beskryf as 'n "gelyktydige en ", maar nie alle fonetici stem hiermee saam nie.
Die klank herinner aan die Nederlandse of Duitse ch wat op e óf i volg, soos in ich.
Edwardiaanse tydperk
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Edwardiaanse tydperk
1901 tot 1910
Voorafgegaan deur
Victoriaanse tydperk
Eerste Wêreldoorlog
Monarg
Edward VII
Die Edwardiaanse tydperk in die Verenigde Koninkryk strek oor die periode tussen 1901 en 1910, die regeringstydperk van koning Edward VII na wie dit vernoem is.
Die afsterwe van koningin Victoria in Januarie 1901 en die troonbestyging van haar seun Edward het die einde van die Victoriaanse tydperk gemarkeer. In teenstelling met sy moeder, wat ná die dood van haar eggenoot, die Duitse boorling prins Albert, 'n teruggetrokke lewe gevoer en min belangstelling vir sosiale gebeurtenisse getoon het, was Edward vol van lewenslus. Die koning het net soos die Britse heersende klas van daardie tyd gereeld reise na die vasteland van Europa onderneem en geesdrif vir die plaaslike modes en kunslewe getoon om uiteindelik die leier van 'n elite te word wat sy eie leefstyl sou skep.
Alhoewel Edward VII reeds in 1910 oorlede is, word die historiese term Edwardiaanse tydperk dikwels ook gebruik om na die periode voor die ondergang van die RMS Titanic in 1912, die tydperk voor die Eerste Wêreldoorlog in 1914, die tyd voor die herstelling van vriendskaplike bande met Duitsland in 1918 of die periode voor die ondertekening van die Verdrag van Versailles in 1919 te verwys. Anders as die regeringstydperk van sy moeder, wat as Goue Tydperk bekend gestaan het, is die Edwardiaanse tydperk deur politieke woelinge en maatskaplike veranderings gekenmerk waardeur voorheen uitgeslote groepe soos vroue en gewone werkers toenemend gepolitiseer geraak het.
In teenstelling met die Victoriaanse tydperk, wat in sommige opsigte met stagnasie verbind word, en die tydperk vanaf 1914, wat deur die Eerste Wêreldoorlog oorskadu is, was Edward se regeringstyd nogtans 'n historiese periode wat deur ekonomiese welvaart en stabiliteit ten opsigte van die Verenigde Koninkryk se buitelandse betrekkinge gekenmerk is. So is alliansies met Frankryk en Rusland gesmee wat vrede tussen die drie lande verseker het.
Klas en samelewing
Die Britse samelewing was in die Edwardiaanse tydperk nog in 'n streng klassestelsel verdeel. Maar ekonomiese en tegnologiese vooruitgang het, net soos maatskaplike veranderinge, gaandeweg hul invloed op sosiale strukture laat geld. Dié proses het ná die Groot Oorlog versnel. Vir die breë massa het die sneller pas van industrialisering, waartydens die Victoriaanse stoomenjin-tegnologie deur nuwe petrolgedrewe masjiene en voertuie vervang is, nuwe ekonomiese geleenthede gebied. Belangstelling in politieke kwessies soos werkersregte en sosialisme, die moeilike lewensomstandighede van die laerklas en die status van vroue in die samelewing, insluitende stemreg vir vroue, het toegeneem. Status was nie langer klasgebonde nie, en daar was 'n groter mate van sosiale mobiliteit. Reeds in die later Victoriaanse periode het 'n nuwe plutokrasie toegang tot die crème de la crème van die Britse samelewing gekry deur hul assosiasie met die Prins van Wallis, die toekomstige koning Edward VII. Tum-tum, soos die prins deur vriende en kennisse dikwels genoem is, het die geselskap van welvarende en wêreldse mans en mooi, bereidwillige vroue geniet.
Jagpartye, seiljagvaarte, rensport en besoeke aan landgoedere was van Edward se gewildste tydverdrywe, tot ontsteltenis van sy moeder, koningin Victoria, wat 'n lewe as ewig rouende weduwee gevoer het. Edward se vriende en aanhangers, na wie dikwels as die Marlborough House Set verwys is, het vir hulself weelderige herehuise laat bou waar hulle beduidende persoonlikhede in 'n luukse atmosfeer kon onthaal.
Net soos die gewone bevolking het ook superrykes voordeel getrek uit die groter mobiliteit wat deur 'n uitgebreide en verbeterde spoorweg- en padnetwerk verkry is - dit het immers besoeke aan luukse landgoedere vergemaklik. Teen die einde van die 19de eeu was die politieke mag in die Verenigde Koninkryk saamgetrek in die groot herehuise van die land waar die meeste belangrike politieke ooreenkomste tydens naweekpartytjies aangegaan en alliansies gesmee is.
Duine-olienhout
Die Duine-olienhout (Olea exasperata) is 'n boom wat tot 7 m hoog word en endemies is aan Suid-Afrika. Dit kom in die Oos-Kaap en die Wes-Kaap voor, vanaf Melkbosstrand tot by Oos-London .Op die SANBI-rooilys is dit as veilig (LC) gelys.
Die boom het dun leeragtige blare wat in pare voorkom en wit blomme aan die punte van blaarlose takkies. Die blomme verskyn van November tot Februarie. Die vrugte is ovaalvormig en persswart. Die wortels is gebruik as teengif vir slangbyt.
Dampdruk
Die dampdruk is die druk (in die geval van 'n gasmengsel, die parsiële druk) waarby 'n stof sal oorgaan van die vloeistoffase na die gasfase of anders om. Die dampdruk van 'n stof is 'n funksie van die temperatuur. By enige gegewe temperatuur is daar vir 'n bepaalde stof 'n druk waar die damp van die stof in ewewig is met sy vloeistof- of vastestofvorm. Hierdie word die ewewigsdampdruk of versadigingsdampdruk van die stof by daardie temperatuur genoem. Die term dampdruk word dikwels gebruik om na hierdie versadigingsdampdruk te verwys. 'n Stof met 'n hoë dampdruk teen normale temperature word 'n vlugtige stof genoem.
Haffi Haff
Haffi Haff (gebore Hafsteinn Þór Guðjónsson in 1984) is 'n musikant vanuit Reykjavik, Ysland. Hy het eerste mediadekking in 2008 ontvang vir sy deelname aan die Eurovision Song Contest se voorseleksie vir Ysland, waar hy die snit "The wiggle wiggle song" opgevoer het en Mercedes Club "Ho ho ho we say hey hey hey" opgevoer het. Die twee handelinge het daarna saamgespan en 'n enkelspeler, getiteld "See me now", vrygestel. Haffi Haff het twee nommereen-treffers in Ysland voortgebring.
Persoonlike lewe
Hy word gebore in Reykjavik, Ysland en groei op in Seattle, Washington, Verenigde State.
Dampdruk
Ewewigsdampdruk van vastestowwe
Die ewewigsdampdruk kan gedefinieer word as die druk wat bereik word wanneer 'n gekondenseerde fase in ewewig is met sy eie damp. In geval van 'n vastestof in ewewig (d.w.s. kristallyne stof) kan dit gedefinieer word as die druk waar die tempo van sublimasie van 'n vastestof dieselfde is as die tempo waarteen die dampfase neerslaan. Die druk in die geval van die meeste vastestowwe is baie laag met 'n paar noemenswaardige uitsonderings soos naftaleen en ys. Alle vastestowwe het 'n dampdruk. Meting daarvan is egter baie moeilik vanweë die uiterste lae waardes. Tipiese tegnieke wat gebruik word is termogravimetrie en gastranspirasie.
Verwantskap tussen vastestof- en vloeistofdampdrukke
Daar moet kennis geneem word van die feit dat die dampdruk van 'n stof in die vloeistofvorm gewoonlik verskillend is van die dampdruk van dieselfde stof se vastestofvorm. As die temperatuur sodanig is dat die dampdruk van die vloeistof hoër is as dié van die vastestof, sal die vloeistof verdamp maar sal die damp kondenseer na 'n vastestof, d.w.s. die vloeistof vries. As die temperatuur sodanig is dat die dampdruk van die vloeistof laer is as dié van die vastestof, sal die vastestof verdamp, maar sal die damp kondenseer om 'n vloeistof te vorm, d.w.s. die vastestof is besig om te smelt. By die temperatuur waar die twee dampdrukke dieselfde is, sal daar 'n ewewig tussen die vastestof en vloeistof bestaan. Hierdie temperatuur word die smeltpunt genoem.
Water se dampdruk
Die dampdruk van water word eksperimenteel bepaal en word gepubliseer in die sogenaamde stoomtabelle.
Die dampdruk kan ook bereken word deur die Antoine-vergelyking waarvan die konstantes bepaal is uit stoomtabelle. Indien die bedryfsbestek bekend is, is dit egter meer akkuraat om 'n vergelyking af te lei vir die spesifieke bestek en nie die Antoine-vergelyking te gebruik nie. Bv:
Die kookpunt van water vir drukke rondom 100 kPa kan benader word deur die volgende vergelyking:
waar die temperatuur in grade Celsius en die druk p in pascal aangegee word. Die dampdruk word verkry deur die vergelyking op te los vir p.
Raoult se wet bepaal by benadering die dampdrukke van vloeistofmengsels.
Dampdruk, kookpunt, borrelpunt, doupunt, versadigingsdruk, versadigingstemperatuur
Die terme dampdruk, kookpunt, borrelpunt, doupunt, versadigingsdruk, versadigingstemperatuur verwys almal na dieselfde begrip: die punt waar 'n vloeistof sal begin kook of waar 'n gas sal begin kondenseer.
June Tripp
June Tripp (11 Junie 1901 – 14 Januarie 1985) was 'n Engelse aktrise. Sy was bekend vir haar rolle in die rolprente The Yellow Claw (1920), The Lodger: A Story of the London Fog (1927), en Forever and a Day (1943).
Dampdruk
Voorbeeld
Antwoord:
Om hierdie vraag te beantwoord, word aanvaar dat al die water nie gaan verdamp nie en uitgewerk hoeveel water oorbly. Indien daar meer water in die lug is as wat daar water in die houer was, dan het al die water uit die houer verdamp.
Wanneer water in 'n houer is teen 25 °C, sal die watermolekules beweeg en teen mekaar stamp. Daar sal selfs 'n paar molekules uit die vloeistoffase na die gasfase ontsnap. Wanneer genoeg watermolekules in die gasfase is, sal die molekules in die gasfase weer teen die vloeistof bots en kondenseer. Op 'n stadium sal die hoeveelheid watermolekules in die gasfase genoeg wees sodat die watermolekules in die gasfase en vloeistoffase in ewewig is - die hoeveelheid watermolekules wat verdamp gaan gelyk wees aan die watermolekules wat kondenseer. Dit sal gebeur wanneer die dampdruk van water in die gasfase bereik is.
Omdat die gasfase uit beide lug en water bestaan, sal Dalton se wet gebruik moet word. Dalton se wet sê dat die parsiële druk van 'n komponent in 'n gas gelyk is aan die molfraksie van die gas maal met die totale druk. Ofː
In 'n mengsel van gasse, kan elke gas afsonderlik beskou word by die mengseltemperatuur en sy parsiële druk. Dus, ewewig sal bereik word wanneer die parsiële druk van waterdamp in die gas (lug + waterdamp) gelyk is aan die dampdruk van water by 25 °C. Of:
waar:
Volgens Dalton se wet kan die molfraksie van die waterdamp soos volg bereken word:
Indien die ideale gaswet gebruik word, kan die totale hoeveel gas (lug + waterdamp) in die kamer by ewewig bereken word:
Die fraksie waterdamp in die gas kan soos volg uitgedruk word:
P (druk) gaan uitkanselleer en dan kan die volgende bereken wordː
Dus het jy 0.05440 kmol water nodig om die lug in die kamer te versadig.
Massa water = 0.05440 × 18 kg/kmol = 0.9792 kg
Volume water wat moet verdamp = 0.9792 kg / 997 kg/m3 × 1000 liter/m3 = 0.982 liter.
Jy het met 2 liter water begin. Dus sal slegs 0.98 liter daarvan verdamp en 1.02 liter sal oorbly.
Livingstone-gedenkteken
Die lot van die gedenkboom
Teen 1899 het Tjitambo se stat, na die afsterwe van hul hoofman, na 'n ander woonplaas geskuif. Die boom was besig om tot niet te gaan, en is deur Robert Codrington afgesaag, wat deur die Britse Komissaris Alfred Sharpe gestuur is om plek vir 'n permanente gedenkteken voor te berei. Hy het 'n oopte in die bos gemaak, die gekerfde inskripsie verwyder en dit na die Koninklike Geografiese Vereniging se museum in Londen gestuur.
Oprigting van die gedenkteken
Die gedenkteken is in 1902 opgerig deur Owen Stroud en sekere swart ambagsmanne wat vanaf Fort Jameson (nou Tjipata) gereis het om die taak te verrig. Die ligging was steeds aangedui deur die oopte wat deur Codrington gemaak is. Stroud het 'n obelisk van ongeveer 6 m hoog opgerig, gebou uit gebrande baksteen en met sement toegepleister, en twee bronsplate wat van Londen gestuur is, daarop aangebring. (Hierdie twee is om en by 1935 vervang deur reserwekopieë, en in die 1950's deur bronsreplikas). Vier baksteen-en-hout hoekpale met yster en houtreëlings is om die basis aangebring, wat in die vroeë 1950's met ysterkettings vervang is. Toe die top van die obelisk beskadig is, is 'n bronskruis na herstelwerk boaan aangebring.
Ligging
Die gedenkteken is bereikbaar vanaf die geteerde Serendje-Samfya-hoofweg via 'n afdraai na die noorde wat 10 km noordoos is van die suidwaartse afdraai na die Nasionale Kasankawildtuin. 'n Gruispad van ongeveer 30 km lei na die gedenkteken in 'n bebosde gebied. Let daarop dat David Livingstone nie oorlede is "op die oewers van Bangwêoeloemeer", soos in 'n aantal publikasies aangedui word nie, maar wel 100 km suidoos van die meer, naby die rand van die vloedvlakte wat aansluit by die Bangwêoeloemoerasse. Die area was ook nie in Barotseland soos in ander bronne aangedui word nie. Livingstone was besig om na te gaan watter riviere na en van die moerasse vloei, maar het die taak verrig teen die einde van die reënseisoen toe die jaarlikse vloed sy geselskap se kano's oor die vloedvlakte na die Lulimalarivier gesleur het. Die gedenkteken is 5 km suid van die Lulimala, 10 km suid van die rand van die vloedvlakte, en 40 km van die oewer van die permanente moerasse.
Daar is 'n besoekersboek in die nabye nedersetting se gesondheidsentrum.
Toevoegings
Daar is tans vier bronsplate op die gedenkteken, waarvan die mees onlangse in 1973 toegevoeg is, wat meld: "Na 100 jaar het David Livingstone se gees en die liefde vir God sy vriende van alle rasse so geraak dat hulle hier vergader het in dankbetuiging op 1 Mei 1973, gelei deur Dr Kenneth David Kaunda President van die Republiek van Zambië."
Wiel
'n Wiel is 'n ronde toestel wat die vermoë het om, om 'n as te draai en sodoende beweging, vervoer of die verrigting van arbeid deur masjiene moontlik maak. 'n Wiel saam met 'n as oorkom wrywing deur rolbeweging moontlik te maak. Vir 'n wiel om te draai moet 'n draaimoment op die wiel se as uitgeoefen word, hetsy deur swaartekrag of deur een of ander eksterne krag. Algemene voorbeelde kan in vervoertoepassings waargeneem word. Die term kan ook vir ander ronde voorwerpe gebruik word, soos in die geval van 'n skeepswiel en 'n vliegwiel.
Operasie Condor
Operasie Condor (Spaans: Operación Cóndor, ook bekend as Plan Cóndor; Portugees: Operação Condor) was 'n veldtog van politieke onderdrukking en staatsterreur wat deur die Verenigde State gesteun is. Dit het intelligensie-operasies en sluipmoorde op opponente behels, wat amptelik en formeel in November 1975 deur die regse diktatorskappe van die Suidelike Deel van Suid-Amerika geïmplementeer is.
Tydens die bewind van die Amerikaanse presidente Richard Nixon en Gerald Ford en hul minister van buitelandse sake, Henry Kissinger, het 'n aantal militêre regimes met die hulp van die Withuis aan bewind gekom in Suid-Amerika. Dit het alles te doen met aktiewe linkse bewegings, opstandig en nie-gewelddadig nie, wat aktief was in Suid-Amerika.
Op inisiatief van die Chileense president Augusto Pinochet het verteenwoordigers van Chili, Argentinië, Brasilië, Bolivië, Paraguay en Uruguay in November 1975 vergader. Die Verenigde State was ook verteenwoordig, terwyl die leierskap by Manuel Contreras, hoof van die Chileense geheime polisie DINA, berus het.
Kari Diesen
Kari Diesen (26 Junie 1914 – 18 Maart 1987) was 'n Noorse aktrise. Sy was bekend vir haar rolle in die rolprente Kvinnens plass (1956), Savnet siden mandag (1958), Støv på hjernen (1959), en Operasjon sjøsprøyt (1964).
9 April
9 April is die 99ste dag van die jaar in die Gregoriaanse kalender (100ste in skrikkeljare). Daar volg nog 266 dae in die jaar.
Wiel
Geskiedenis van die wiel
Die moderne wiel het meestal lugbande en 'n ligte, veerkragtige konstruksie vir maksimum gerief en hoë snelheid. Die oudste bekende wiele wat in grafte in Mesopotamië (Kisj, Soesa) gevind is, bestaan uit 'n ronde skyf wat uit planke saamgestel en ongeveer 5 500 jaar oud is.
Die gebruik van ronde boomstamme vir die vervoer van swaar vragte is selfs nog ouer, maar in die geval kan nie van wiele gepraat word nie omdat dit nie om 'n as gedraai het nie. Daar is bewyse gevind dat wiele met speke in omstreeks 2 000 v.C. reeds in gebruik was.
In omstreeks 1 500 v.C. is speekwielvoertuie in verskillende kulture vir strydwaens en rytuie gebruik. Speekwiele is ligter en veerkragtiger as soliede houtwiele en laat daarom groter snelhede toe, aangesien dit skokke beter absorbeer en gelykmatig, met minder rolweerstand, oor 'n growwe oppervlak beweeg. 'n Voorwaartse slap in die ontwikkeling van die wiel was die Kelte se gebruik van 'n rol laer, bestaande uit ronde stokkies wat tussen die vaste as en die naaf van die wiel kon rol.
Moderne wielkonstruksies
Die meeste voertuigwiele het 'n lugband om die veiling vir die absorbering van ongelykhede op die padoppervlak. Die veiling is via die wielskyf verbind met die naaf, waar die laers geleë en die rem ook dikwels aangebring is.
Vir motors word meestal wiele gebruik waarvan die veiling en wielskyf uit plaat bestaan, 'n goedkoop maar swaar en stewige konstruksie. Vir fietse wat by gebrek aan ander vering 'n veerkragtige wiel nodig het, word 'n gespeekte wiel gebruik met staalspeke as verbinding tussen die veiling en die naaf. Die speke staan skuins in die wielskyf sodat elke speek makliker onder 'n swaar massa kan meegee.
Wrywing
Die krag wat nodig is om 'n voorwerp (byvoorbeeld 'n slee of 'n kar) in beweging te hou, word beskryf as die wrywingskrag F = μN, met N as die druk wat uitgeoefen word en μ as die wrywingskoëffisiënt. Vir 'n voertuig op 'n gelyke pad is N gelyk aan die massa van die voertuig, en hoe swaarder die voertuig, hoe meer stukrag word vereis om dit in beweging te hou.
Die wrywingskoëffisiënt verskil van materiaal tot materiaal. Vir yster op ys (met 'n waterlagie tussenin) is μ klein, en 'n slee kan maklik oor die ys getrek word. Vir yster op asfalt is μ veel groter en hier is 'n sleepkonstruksie nie meer prakties nie. Met 'n wiel word hierdie glyweerstand oorbrug, en hoewel die wiel ook 'n weerstand (rolweerstand) ondervind, is μ baie kleiner. Wanneer die wiel gerem word, ondervind dit 'n glyweerstand, omdat dit nie meer kan rol nie, en die voertuig kom tot stilstand.
Nordiese Raad
Die Nordiese Raad bestaan uit verkose lede wat die vyf lande en drie outonome gebiede waaruit dit bestaan verteenwoordig. Die lede van die raad is lede van die nasionale parlemente van die lidlande van die Raad wat deur hulle onderskeie politieke partye genomineer word. Daar is dus nie 'n prosedure vir die verkiesing tot die Nordiese raad nie. Die Nordiese Raad wat deur 'n Presidium gelei word hou sedert 1996 elke herfs 'n gewone sessie en spesiale sessies word van tyd tot tyd om spesifieke temas gehou. Die Raad en lede van die lidlande se regerings kom ook op jaarlikse grondslag byeen om samesprekings te hou. Voortdurende politieke werk word deur komitee en party groepe behartig.
Lidlande
Die Nordiese raad werk ook met die Baltiese Raad wat 'n soortgelyke organisasie vir die Baltiese lande Estland, Letland, en Litaue is. Die doel van die Nordiese raad se samewerking met die Baltiese Raad is ter wille van demokratiese, sosio-ekonomiese en kulturele ontwikkeling in die Oosseegebied en Noord-Europa. Samewerking met die Baltiese Raad neem verskillende vorms aan insluitend gesamentlike werksgroepe, werksvergaderings en sedert 2006 'n jaarlikse spitsvergadering.
Die Nordiese Raad het inligtingskantore in al drie Baltiese lande asook in Rusland (in Sint Petersburg en Kaliningrad). Die Raad het ook spesifieke samewerkinsgprogramme met Duitsland en Pole.
Die Faroëreilande het te vore die wens uitgespreek om 'n volle lid eerder as assosiaat lid van die Raad te wees.
Sekretaris-generaals
Die Nordiese Raad is gestig op 12 Februarie 1953.
Antonof An-3
Die standaardvragweergawe (An-3T) word aangevul deur die vrag/passasiersweergawe (An-3SH), die bosbrandbestrydingsweergawe (An-3P) sowel as 'n ambulansweergawe. Dit is ontwerp om vrag en passiers te vervoer en kan ook ongeteerde aanloopbane gebruik insluitend sneeubedekte aanloopbane van tot 35 cm dik, dan word 'n sneeulandingsonderstel gebruik.
Anthony Hall-Martin
Dr. Anthony Hall-Martin (12 Junie 1945 – 21 Mei 2014) was 'n Suid-Afrikaanse natuurbewaringspesialis en outeur. Hy was 'n wêreldgesag oor olifante en renosters en het in 1988 die Renoster-en-olifantstigting saam met Clive Walker en Peter Hitchins gestig. Hall-Martin was die stigting se eerste voorsitter. Die Renoster-en-olifantstigting het Marion Garai, 'n Switserse bioloog, ondersteun in 'n uitgebreide studie van stres in jong olifante tydens uitdunprogramme in Suid-Afrika en dit het gelei tot die Vereniging vir Hervestigde olifante.
As adviseur vir die Trust vir Bedreigde natuurlewe en later direkteur van navorsing en ontwikkeling by die Suid-Afrikaanse Nasionale Parke, was Hall-Martin 'n onvermoeibare voorstander van omgewingsbewustheid.
Dr Hall-Martin se siening oor natuurlewebestuur was kontroversieel, terwyl hy erkenning ontvang het vir sy natuurlewefotografie en artikels. Sy boeke oor die natuur sluit in: Predators of Southern Africa, Kaokoveld: The Last Wilderness en A day in the Life of an African Elephant. Sy belangrikste boek Elephants of Africa (1986) is vervaardig saam met die bekende natuurlewekunstenaar Paul Bosman. Sy jongste boek Cats of Africa (1997) behandel leeus, luiperds, jagluiperds en sewe ander, minder bekende, katte van Afrika.
Lewensgeskiedenis
Dr Hall-Martin is op 12 Junie 1945 in Kaapstad gebore en sy belangstelling in die natuurlewe het as skoolseun in Pretoria begin. Hy het aan die Universiteite van Pretoria en Natal studeer en grade behaal in plantkunde, dierkunde en natuurlewebestuur.
Deur sy lang loopbaan het hy gefokus op die ekologie en biologie van die Afrika-olifant en die swartrenoster, maar sy belangstellings het ook studies van Antarktiese seesoogdiere, Suid-Afrikaanse voëls, plantekologie en ander groot soogdiere ingesluit. Hy was 'n werkverslaafde wat uitgebreid gereis het en meer as 60 wetenskaplike referate die lig laat sien het. As ware natuurkundige was hy óf besig om iemand of een of ander organisasie te oorreed om geld aan natuurbewaring te skenk óf hy was besig om wilde diere of landskappe af te neem.
Anthony Hall-Martin het olifante bestudeer terwyl hy in Malawi se Kasungu Nasionale Park, Suid-Afrika se Tembe Olifantpark, die Nasionale Krugerwildtuin en Addo-Olifantpark, en Azagny Nasionale Park in die Ivoorkus gewoon het. Hy het wyd gereis om die olifantbevolking in die Kaokoveld, Botswana, Kenia en Zimbabwe te evalueer. Hy het baie lande, internasionale komitees, kommissies en werksgroepe van raad oor olifante, renosters en nasionale parke bedien, veral dié van die Internasionale Unie vir die Bewaring van die Natuur.
Hy het vir dertien jaar saam met sy vrou, Catherina en hulle twee dogters, in die Krugerwildtuin gewoon en was in Skukuza gestasioneer. In 1991 het hy die uitvoerende direkteur vir die suidelike parke geword en was hy in Kaapstad gebaseer waar hy sestien nasionale parke bestuur het en hulle dienste ondersteun het. Daarna is hy opgeroep na die hoofkantoor van die Nasionale Parkeraad om verantwoordelikheid vir navorsing en ontwikkeling te aanvaar.
Hy het vir gewilde tydskrifte geskryf, waaronder African Wildlife, Custos, Oryx, American Hunter, Game Coin, KYH Magazine, National Geographic World, International Wildlife, Safari, Das Tier en Jaeger en sy kontroversiële siening was dat diere 'n monetêre waarde moet hê vir oorlewing. Deur wildjag toe te laat, word daar aan die dier monetêre waarde verleen. Volgens hom moes die mens 'n rede hê om diere te beskerm.
Hy sterf op 21 Mei 2014 weens kanker.
Amore traditore, BWV 203
Amore traditore, BWV 203, is 'n kantate van Johann Sebastian Bach.
Oppervlakte
Oppervlakte of area is die grootheidsuitdrukking van 'n tweedimensionele grootte van 'n gedefinieerde deel van 'n oppervlakte, tipies 'n gebied begrens deur 'n geslote kromme. Die term oppervlakte area verwys na die totale area van die ontblote oppervlaktes in 'n driedimensionele ruimteliggaam, soos die som van die areas van die ontblote kante van 'n poliëder (veelvlak). Die oppervlakte, simbool: A, dui die grootte van 'n tweedimensionele gebied aan. Die term oppervlakte word ook dikwels gebruik om die grootte van 'n stuk grond ('n plaas, erf of 'n land) aan te dui.
Eenhede
Die SI-eenheid van oppervlakte is die vierkante meter, m2. Dit is 'n afgeleide eenheid van die SI-eenheid meter. (Vir 'n lys van SI-eenhede sien SI-stelsel.)
Vergelykings
Oppervlakte kan as volg bereken word: waar daar oor die oppervlak geïntegreer word.
Wiskundige afleiding
Deur gebruik te maak van :
Marjorie Courtenay-Latimer
Marjorie Courtenay-Latimer (24 Februarie 1907 - 17 Mei 2004) was die kurator van die Oos-Londense museum. Sy het die Selakant, 'n vis wat vermoedelik vyf-en-sestig miljoen jaar gelede uitgesterf het, op 22 Desember 1938 ontdek. Die vis is na haar vernoem: Latimeria chalumnae.
Persoonlike lewe
Courtenay-Latimer is in Oos-Londen gebore. Sy was die dogter van 'n stasiemeester vir die Suid-Afrikaanse Spoorweë. Sy is twee maande te vroeg gebore en was dwarsdeur haar kinderjare siek, en het weens 'n witseerkeel-infeksie byna gesterf. Ten spyte van haar broosheid, was sy van jongs af 'n ywerige natuurkenner en het buitemuurse aktiwiteite geniet. Toe sy haar ouma aan die kus besoek het was sy gefassineer deur die vuurtoring op Voëleiland, Algoabaai. Op elfjarige ouderdom het sy belowe dat sy 'n kenner van voëls sou word.
Na skool het sy in King William's Town gestudeer om 'n verpleegster te word, maar net voordat sy haar opleiding voltooi het, het sy aansoek vir 'n pos aan die Oos-Londense Museum gedoen. Alhoewel sy nooit enige formele opleiding ontvang het nie, het sy haar onderhoudvoerders beïndruk met haar Suid-Afrikaanse naturalistiese kennis en is op die ouderdom van vier-en-twintig in Augustus 1931 aangestel.
Courtenay-Latimer het die res van haar loopbaan aan die museum deurgebring en eers op 'n plaas in Tsitsikamma afgetree waar sy 'n boek oor blomme geskryf het en toe na Oos-Londen teruggekeer.
Sy het nooit getrou nie weens die feit dat die ″liefde van haar lewe″ wat in haar twintigs gesterf het.
Lewering van die selakant
Courtenay-Latimer het druk gewerk om klippe, vere, skulpe en dies meer vir haar museum te versamel, en het dit haar begeerte gemaak om ongewone eksemplare te vind wat aan vissermanne bekend was. Op 22 Desember 1938 het sy 'n telefoonoproep ontvang dat 'n ongewone vis gevind is. Sy het na die dokke gegaan om die vangs van kaptein Hendrik Goosen te inspekteer. “Ek het die slymlae weggepluk om die mooiste vis wat ek nog ooit gesien het te openbaar,” het sy gesê. "Dit was vyf voet (150 cm) lank, 'n ligblou met dowwe vlekke van witterige kolle en het 'n iriserende silwer-blou-groen glans oraloor gehad. Dit was met harde skubbe bedek, en dit het vier ledemaatagtige vinne en 'n vreemde 'hondehondstert' gehad."
Sy het die vis in 'n huurmotor na die museum gesleep en dit sonder sukses in haar boeke probeer vind. Gretig om die vis te bewaar en, omdat sy geen geriewe by die museum gehad het nie, het Courtenay-Latimer dit na die lykshuis geneem, wat geweier het om haar te help. Sy het probeer om J. L. B. Smith, 'n vriend wat aan Rhodes-universiteit klas gegee het, te kontak om haar te help om dit te identifiseer, maar hy was weg. Onwillig het Courtenay-Latimer het dit na 'n taksidermis gestuur om die ingewande te verwyder en die vel te bewaar.
Toe Smith uiteindelik op 16 Februarie 1939 aankom, het hy die vis dadelik as 'n selakant herken. "Daar was nie 'n skadu van twyfel nie," het hy gesê. "Dit kon een van daardie wesens van 200 miljoen jaar gelede geleef het wat weer gelewe het." Smith sou dit die wetenskaplike naam Latimeria chalumnae gee ter ere van sy vriend en die Chalumnarivier, waar dit gevind is. Dit sou nog veertien jaar duur voordat nog 'n selakant gevind word.
Swartneusrooibok
Die swartneusrooibok (Aepyceros melampus petersi) is 'n wildsbok wat in die noordweste van Namibië voorkom. Dit staan ook bekend as die swartgesigrooibok.
Bou en kleur
Die boksoort verskil van rooibokke omdat hulle 'n swart bles op die gesig het, die stert is ruier en langer en die lyfkleur donkerder. Hulle het ook nie die rooi skynsel van rooibokke nie.
Porsche Boxster
Die Porsche Boxster is 'n mid-enjin tweesitplek kompakte sportmotor wat deur Porsche gebou word. Die Boxster, 'n roadster, is in 1996 vrygestel en die Cayman het teen laat-2005 die mark betree as die koepeeweergawe. Die Boxster is Porsche se eerste padvoertuig wat oorspronklik as 'n roadster ontwerp is sedert die 550 Spyder.
Swartneusrooibok
Bou en kleur
Die kleur op die rug is dofbruin. Halfpad teen die sye af, tussen die pens en die dofbruin rug, is 'n strook ligte vaalbruin hare. Op die gesig is die kenmerkende swart bles en agter teen die boude is vertikale swart strepies. Die wange en ore is rooibruin.
Porsche Boxster
Die eerstegeslag Boxster (die 986) is teen laat-1996 vrygestel, en was aangedryf deur 'n 2,5-liter platsessilinderenjin. Die ontwerp is sterk beïnvloed deur die 1992 Boxsterkonsep. In 2000 is die basismodel opgegradeer na 'n 2.7 liter-enjin en die nuwe Boxster S variant is vrygestel met 'n 3,2 liter-enjin. In 2003 is die stilering en enjinlewering op beide variante opgegradeer.
Swartneusrooibok
Geslagsverskille
Die ramme weeg tot 63 kg en die horings is gemiddeld 46 cm lank. Die rekord is 67,31 cm. Die ooie weeg tot 50 kg en het nie horings nie. Die ooie het tussen Desember en Januarie een lammetjie na 'n dratyd van sowat 6½ maande.
Porsche Boxster
In 2005 het Porsche die tweedegeslag van die Boxster onthul: die tipe 987. Die 987 is meer kragtig as sy voorganger en bied stilering geïnspireer deur die Carrera GT. Enjinkrag is verhoog in 2007, toe beide Boxster modelle die enjins van hul ooreenstemmende Porsche Cayman variante begin gebruik het. Die derde geslag Boxster (tipe 981) is by die 2012 Geneefse Internasionale Motorskou bekendgestel.
Swartneusrooibok
Ander feite
Hulle natuurlike vyande is die jagluiperd, luiperd, leeu, wildehond en gevlekte hiëna. Die boksoort verkies ruie rivierplantegroei begrens deur oper bosveld. Hulle vorm troppies van 3 tot 20 diere wat normaalweg bestaan uit 'n ram en sy jong ooie. Ander ramme loop alleen of vorm ramtroppe. Dit word deur die IUBN geklassifiseer as 'n kwesbare spesie.
Porsche Boxster
Produksie van die 986 het by die voormalige Porsche 928 fasiliteit in Stuttgart, Duitsland begin in 1996. Valmet Motor vervaardig ook Boxsters onder kontrak by Porsche se fasiliteit in Uusikaupunki, Finland. Die Boxster was Porsche se besverkoper sedert sy bekendstelling in 1996 totdat die maatskappy hul Cayenne sportnutsvoertuig in 2003 vrygestel het. Sedert September 2012, is met bykomende produksie van die 981 by die voormalige Karmann-fabriek in Osnabrück begin.
Eiendomsagent
'n Eiendomsagent is 'n persoon wat namens 'n verkoper van nie-roerende goedere optree. In Suid-Afrika moet alle eiendomsagente volgens die Wet op Eiendomsagenskapsake, Wet 112 van 1976, geregistreer wees By die Raad vir Eiendomsagentskapsake. Elke eiendomsagent word dan uitgereik met 'n Vertrouendsfonds-sertifikaat en moet hy/sy voldoen aan die bepalinge van die gedragskode soos deur die wet bepaal.
Robert Rusler
Robert Rusler (gebore 20 September 1965) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Weird Science (1985), A Nightmare on Elm Street 2: Freddy's Revenge (1985), en Thrashin' (1986).
Grammatika
Grammatika is die studie van die reëls wat die gebruik van 'n gegewe natuurlike taal bepaal, en, as sodanig is dit 'n veld van taalkunde. Tradisioneel het grammatika morfologie en sintaks ingesluit; in moderne taalkunde word die subvelde aangevul deur fonetiek, fonologie, semantiek, en pragmatiek.
Dieselfde term word ook toegepas op enige stel reëls; dus, daar kan gesê word dat elke taal sy eie bepaalde grammatika het. Dus verwys "Afrikaanse grammatika" na die reëls van die Afrikaanse taal self, terwyl "’n Afrikaanse grammatika" verwys na 'n spesifieke studie of analise van die reëls. 'n Volledige eksplisiete grammatika wat die grammatikale konstruksies van 'n taal omvattend beskryf is 'n beskrywende grammatika. Spesifieke soorte grammatikas, of benaderings tot die konstruksie daarvan, staan bekend as grammatikale raamwerke. Die standaard raamwerk, generatiewe grammatika is die transformasionele grammatikamodel wat in die 1950's tot 1980's deur Noam Chomsky ontwikkel is.
Cranachan
Cranachan (Skots-Gaeliese uitspraak: [ˈkʰɾan̪ˠəxan]) is 'n tradisionele Skotse nagereg wat van inheemse bestanddele berei word - crowdie ('n Skotse variant van maaskaas wat - as dit nie beskikbaar is nie - deur dubbeldikroom, slagroom of mascarpone vervang kan word), romerig geklitste slagroom, geroosterde hawermout, framboospuree, heide-heuning en Skotse whisky. Vir die beste resultaat word die hawermout in whisky ingeweek en daarna in 'n braaipan bruin gerooster totdat dit 'n neutagtige geur het. Cranachan word tradisioneel ter geleentheid van Burnsnag op 25 Januarie bedien wanneer Skotte die verjaarsdag van hul nasionale digter Robert Burns vier.
In sommige resepte word die whisky deur witwyn vervang. Indien die nagereg vir kinders berei word, kan die whisky deur vrugtesap vervang word.
Bernardo Bertolucci
Bernardo Bertolucci (IFA: berˈnardo bertoˈluttʃi; gebore op 16 Maart 1941 – 26 November 2018) was ’n Italiaanse rolprentregisseur en draaiboekskrywer. Sy prente sluit in The Conformist, Last Tango in Paris, 1900, The Last Emperor, The Sheltering Sky en The Dreamers.
Loopbaan
Die hoogtepunt in die Italiaanse rolprentbedryf wat Bertolucci se loopbaan ’n hupstoot gegee het, het in die 1970's afgeneem en Italiaanse regisseurs moes met hul Amerikaanse, Sweedse, Franse en Duitse eweknieë saamwerk. In 1972 was sy prent Last Tango in Paris, met Marlon Brando (as Paul) en Maria Schneider (Jeanne), omstrede oor onder meer ’n toneel van anale seks tussen die twee karakters. Die 20-jarige Schneider was vooraf onbewus van dié toneel en is net oomblikke voor die verfilming daaroor ingelig. Sy het Bertolucci tot met haar dood in 2011 nooit vergewe vir wat sy as emosionele verkragting beskou het nie. As gevolg daarvan het sy haar daarna beywer vir meer vroulike regisseurs, meer respek vir aktrises en ’n beter voorstelling van vroue in rolprente en ander media. Ook Brando het jare lank nie met die regisseur gepraat nie weens die trauma wat hy deurgemaak het. Bertolucci is in Italië hof toe gesleep oor die toneel, en die sensuurkommissie het gelas dat alle kopieë vernietig word. ’n Hof het Bertolucci se burgerregte vir vyf jaar opgeskort en hom ’n opgeskorte gevangenisstraf van vier maande opgelê. In 1978 het die appèlhof van Bologna gelas dat drie kopieë in die nasionale rolprentbiblioteek bewaar word met die opdrag dat hulle nie gekyk mag word nie, totdat Bertolucci dit later weer vir algemene verspreiding kon voorlê sonder dat dit gesny is.
Bertolucci se ster het helderder geskyn ná sy volgende paar prente, soos 1900 (1976), ’n epiese uitbeelding van boere se stryd in Emilia-Romagna van die begin van die 20ste eeu tot met die Tweede Wêreldoorlog. Dit het ’n indrukwekkende span akteurs gehad, onder andere Robert de Niro, Gérard Depardieu, Donald Sutherland en Burt Lancaster. Ander prente in dié tyd was La Luna (1979), wat handel oor dwelms en bloedskande, en La tragedia di un uomo ridicolo (1981).
In 1987 het Bertolucci die epiese The Last Emperor gemaak, ’n biografiese prent oor Aisin-Gioro Puyi, die laaste keiser van China. Hy het die Oscar vir beste regisseur gewen daarvoor. Die prent het ook die agt ander Oscars gewen waarvoor dit benoem is: vir beste prent, aangepaste draaiboek, kinematografie, rolprentredigering, kostuumontwerp, kunsregie, oorspronklike musiek en klank.
Hierna het die regisseur teruggegaan Italië toe en weer sy ou temas in prente gebruik, met wisselende resensies en loketontvangs. In 1996 het hy Stealing Beauty gemaak en in 2003 The Dreamers.
In 2007 het hy die Goue Leeu by die Venesiese Rolprentfees ontvang vir sy lewenslange bydrae, en in 2011 die Palme d'Or by die Cannes-rolprentfees.
Sy laaste prent was Me and You (2012). Hy wou dit eers in 3D skiet, maar het daarvan afgesien en die idee afgemaak as "vulgêr kommersieel".
Draaiboekskrywer en akteur
Bertolucci het ook verskeie draaiboeke geskryf, vir sy eie en ander regisseurs se flieks. Sy enigste ondervinding as akteur was in Golem – The Spirit of Exile (1992), met Amos Gitai as regisseur.
Erling Dalsborg
Erling Dalsborg (22 Januarie 1925 – 20 Augustus 1989) was 'n Deense akteur. Hy was bekend vir sy rolle in die rolprente Farlig ungdom (1953), Fløjtespilleren (1953), en We Are All Demons (1969), en in die televisiereeks Rejseholdet (1983).
Hondsdolheid
Hondsdolheid, ook bekend as rabies (uitgespreek "ry-bies"), is 'n dodelike virussiekte wat in diere soos honde, jakkalse, meerkatte, hiënas, vlermuise asook die mens voorkom. Die virus word in speeksel uitgeskei en tas die senustelsel aan. Die virus word deur die byt van 'n doldier na die mens oorgedra. Alle besmette diere is gevaarlik aggressief in die dolstadium van die siekte.
Louis Pasteur het in 1885 'n entstof teen die siekte ontwikkel. Hondsdolheid word veroorsaak deur die Lyssa virus (hondsdolheidvirus). Die siekte word versprei wanneer 'n besmette dier speeksel oordra of wanneer 'n mens of 'n ander dier gebyt of gekrap word. Die speeksel kan die siekte oordra wanneer dit in aanraking kom met die oë, mond of neus. In 99% van hondsdolheidgevalle, in lande waar die siekte voorkom, word dit deur hondebyt veroorsaak. In die Amerikas is vlêrmuisbyte die mees algemene oorsaak van hondsdolheid by mense en minder as 5% is afkomstig van honde. Knaagdiere word selde met hondsdolheid besmet. Die hondsdolheidvirus reis na die brein deur die perifere senuwees te volg. Die siekte kan slegs gediagnoseer word na die aanvang van simptome.
Inentingsprogramme en dierebeheer het die risiko van hondsdolheid, afkomstig van honde, verlaag in talle wêrelddele.